Vakansieplekke SA - Nirvana Guest House (Nelspruit)
NIRVANA GUEST HOUSE (NELSPRUIT)
Smag jy na ‘n blaaskans waar jy van die stad se raas en gebeure kan ontsnap? Dan is Nirvana Gastehuis net buite Nelspruit die antwoord. Die ligging self is iets besonders, die Laeveld se prentjiemooi natuur word ten volle benut en die gastehuis kyk uit op die wêreldbekende Chimp Eden. Die verblyf is luuks en stylvol gedoen in ‘n elegante Noord-Afrika tema. Daar is 13 suites om van te kies en die opsies sal vir almal van enkel-reisigers en paartjies, tot groepe of families werk.
Nirvana Gastehuis bied ook konferensie fasiliteite aan, geskik vir konferensies en produkbekendstellings. As jy ‘n unieke venue vir jou troue soek, kan jy maar gerus wees dat Nirvana Gastehuis jou en jou gaste op hul hande sal dra. Die kamers, asook die sprankelende swembad en tennisbaan is ideaal vir trougaste om oor te bly en ‘n hele naweek daarvan te maak. Nirvana Gastehuis is uniek en dis maklik om te sien hoekom dit so gewild is. Kom skop jou skoene uit en vergeet van die stad se lawaai want by Nirvana Gastehuis is ontspan aan die orde van die dag.
EPOS: info@nirvanaguesthouse.co.za WEB: www.nirvanaguesthouse.co.za